Document ID: 31998D0311

ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Μαΐου 1998 για την κατάργηση της απόφασης σχετικά με την ύπαρξη υπερβολικού ελλείμματος στην Ιταλία (98/311/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 Γ παράγραφος 12,
τη σύσταση της Επιτροπής,
Εκτιμώντας:
ότι, την 1η Ιανουαρίου 1994, άρχισε το δεύτερο στάδιο για την υλοποίηση της Οικονομικής και Νομισματικής Ένωσης 7 ότι το άρθρο 109 Ε παράγραφος 4 της συνθήκης ορίζει ότι, κατά το δεύτερο στάδιο, τα κράτη μέλη προσπαθούν να αποφύγουν τα υπερβολικά δημοσιονομικά ελλείμματα 7
ότι υπάρχει διαδικασία υπερβολικού ελλείμματος η οποία προβλέπει την έκδοση απόφασης για την ύπαρξη υπερβολικού ελλείμματος και την κατάργηση της απόφασης αυτής μετά τη διόρθωση του υπερβολικού ελλείμματος 7 ότι, κατά το δεύτερο στάδιο, η διαδικασία υπερβολικού ελλείμματος καθορίζεται από το άρθρο 104 Γ της συνθήκης, εκτός από τις παραγράφους 1, 9 και 11 7 ότι το πρωτόκολλο σχετικά με τη διαδικασία του υπερβολικού ελλείμματος, το οποίο προσαρτάται στη συνθήκη, περιλαμβάνει συμπληρωματικές διατάξεις για την εφαρμογή της διαδικασίας υπερβολικού ελλείμματος 7 ότι ο κανονισμός (ΕΚ) αριθ. 3605/93 (1) καθορίζει λεπτομερείς κανόνες και ορισμούς για την εφαρμογή του εν λόγω πρωτοκόλλου 7
ότι, σύμφωνα με σύσταση της Επιτροπής βάσει του άρθρου 104 Γ παράγραφος 6 της συνθήκης, το Συμβούλιο αποφάσισε, στις 26 Σεπτεμβρίου 1994, την ύπαρξη υπερβολικού ελλείμματος στην Ιταλία 7 ότι, σύμφωνα με το άρθρο 104 Γ παράγραφος 7, το Συμβούλιο συνέστησε στην Ιταλία να δώσει τέλος στην κατάσταση υπερβολικού ελλείμματος (2) 7
ότι η απόφαση του Συμβουλίου για την ύπαρξη υπερβολικού ελλείμματος καταργείται, σύμφωνα με τις διατάξεις του άρθρου 104 Γ παράγραφος 12 της συνθήκης, εφόσον, κατά τη γνώμη του Συμβουλίου, έχει διορθωθεί το υπερβολικό έλλειμμα στο οικείο κράτος μέλος 7
ότι, για την κατάργηση της απόφασης, το Συμβούλιο ενεργεί μετά από σύσταση της Επιτροπής 7 ότι, από τα στοιχεία που παρείχε η Επιτροπή μετά από την έκθεση που υπέβαλε η Ιταλία πριν από την 1η Μαρτίου 1998, σύμφωνα με τον κανονισμό (ΕΚ) αριθ. 3605/93, προκύπτουν τα ακόλουθα συμπεράσματα:
Από το 1993, το δημοσιονομικό έλλειμμα μειώθηκε ουσιωδώς για να φτάσει το 2,7 % του ΑΕΠ το 1997, ποσοστό που είναι κάτω από την τιμή αναφοράς της συνθήκης 7 για το 1998, προβλέπεται περαιτέρω μείωση του ελλείμματος στο 2,5 % του ΑΕΠ. Στο νέο μεσοπρόθεσμο δημοσιονομικό πρόγραμμα 1998-2001 το οποίο υπέβαλε προσφάτως η ιταλική κυβέρνηση στο Κοινοβούλιο σχεδιάζεται περαιτέρω μείωση του δημοσίου χρέους στο 1,5 % του ΑΕΠ το 2000 και στο 1 % του ΑΕΠ το 2001.
Ο δείκτης ακαθάριστου δημόσιου χρέους έφτασε στην ανώτατη τιμή του 124,9 % του ΑΕΠ το 1994 και έκτοτε μειώνεται κάθε έτος για να φτάσει το 121,6 % το 1997. Στο νέο μεσοπρόθεσμο δημοσιονομικό πρόγραμμα σχεδιάζεται μείωση του δείκτη χρέους στο 118,2 % του ΑΕΠ το 1998 και περαιτέρω μείωση τα επόμενα έτη. Το 2001, ο δείκτης χρέους σχεδιάζεται να φθάσει το 107 % του ΑΕΠ. Τη μείωση αυτή βοηθούν τα ετήσια έσοδα από ιδιωτικοποίηση που θα ανέλθουν στο 0,5-0,75 % του ΑΕΠ, έως το 2001. Η ιταλική κυβέρνηση ανήγγειλε προσέτι τη δέσμευσή της να μειώσει τον δείκτη χρέους κάτω του 100 % έως το 2003.
Η μείωση του ελλείμματος και ιδιαίτερα η σταθερή αύξηση του πρωτογενούς πλεονάσματος, που υπερέβη το 6 % του ΑΕΠ το 1997, συνέβαλαν στην πτωτική πορεία του δείκτη χρέους. Η ιταλική κυβέρνηση επιβεβαίωσε πρόσφατα τη δέσμευσή της να διατηρήσει το πρωτογενές πλεόνασμα σε ένα επίπεδο που θα συμβάλει σημαντικά στη μείωση του δείκτη χρέους. Αυτό το πρωτογενές πλεόνασμα είναι ουσιώδες για τη διατήρηση της συνεχούς πτωτικής πορείας του δείκτη χρέους.
Το έλλειμμα ήταν κάτω από την τιμή αναφοράς της συνθήκης το 1997 και αναμένεται να παραμείνει κάτω από το επίπεδο αυτό το 1998 και να μειωθεί περαιτέρω μεσοπρόθεσμα 7 ο δείκτης χρέους μειώνεται τα τρία τελευταία έτη και η μείωση αναμένεται να επιταχυνθεί τα επόμενα έτη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από την συνολική εκτίμηση συνάγεται ότι το υπερβολικό έλλειμμα στην Ιταλία έχει διορθωθεί.
Άρθρο 2
Η απόφαση του Συμβουλίου της 26ης Σεπτεμβρίου 1994 για την ύπαρξη υπερβολικού ελλείμματος στην Ιταλία καταργείται.
Άρθρο 3
Η παρούσα απόφαση απευθύνεται στην Ιταλική Δημοκρατία.
Βρυξέλλες, 1 Μαΐου 1998.

Labels: 2
18
19